Κοινοποίηση στους εξαγωγείς ελεγχόμενων ουσιών που καταστρέφουν τη στιβάδα του όζοντος στην Ευρωπαϊκή Κοινότητα σε σχέση με τον κανονισμό ΕΚ αριθ. 2037/2000 του Ευρωπαϊκού Κοινοβουλίου και του Συμβουλίου για τις "Ουσίες που καταστρέφουν τη στιβάδα του όζοντος"(1)

(2001/C 231/03)

Η παρούσα κοινοποίηση απευθύνεται στις επιχειρήσεις που προτίθενται να εξαγάγουν τις ακόλουθες ουσίες από την Ευρωπαϊκή Ένωση, κατά την περίοδο από 1ης Ιανουαρίου 2002 έως 31 Δεκεμβρίου 2002.

Ομάδα I: CFC (χλωροφθοράνθρακες) 11, 12, 113, 114 ή 115,

Ομάδα II: άλλοι πλήρως αλογονωμένοι CFC,

Ομάδα III: αλόνη 1211, 1301 ή 2402,

Ομάδα IV: τετραχλωράνθρακας,

Ομάδα V: 1,1,1 τριχλωροαιθάνιο,

Ομάδα VI: μεθυλοβρωμίδιο,

Ομάδα VII: υδροβρωμοφθοράνθρακες ή,

Ομάδα VIII: υδροχλωροφθοράνθρακες

Απαγορεύονται οι εξαγωγές χλωροφθορανθράκων, άλλων πλήρως αλογονωμένων χλωροφθορανθράκων, αλονών, τετραχλωράνθρακα, 1,1,1-τριχλωροαιθανίου και υδροβρωμοφθορανθράκων ή προϊόντων και εξοπλισμών, εκτός των προσωπικών ειδών που περιέχουν αυτές τις ουσίες, στη συνέχιση της λειτουργίας των οποίων στηρίζονται για την προμήθεια των εν λόγω ουσιών. Σημειωτέον ότι οι εξαιρέσεις της εν λόγω απαγόρευσης αφορούν τις εξαγωγές:

- ελεγχόμενων ουσιών που παράγονται βάσει του άρθρου 3 παράγραφος 6 για την κάλυψη βασικών οικιακών αναγκών μερών δυνάμει του άρθρου 5 του πρωτοκόλλου,

- ελεγχόμενων ουσιών που παράγονται βάσει του άρθρου 3 παράγραφος 7 για την κάλυψη στοιχειωδών ή κρίσιμων χρήσεων μερών,

- προϊόντων και εξοπλισμού που περιέχουν ελεγχόμενες ουσίες που παράγονται βάσει του άρθρου 3 παράγραφος 5 ή εισάγονται βάσει του άρθρου 7 στοιχείο β) του κανονισμού,

- προϊόντων και εξοπλισμού που περιέχουν αλόνες για την κάλυψη κρίσιμων χρήσεων εγγεγραμμένων στο παράρτημα VII του κανονισμού,

- ελεγχόμενων ουσιών που προορίζονται για εφαρμογές ως πρώτες ύλες και ως μέσα επεξεργασίας,

- βαθμονομημένων δοσιμέτρων εισπνοής και μηχανισμών χορήγησης φαρμάκων, που περιέχουν χλωροφθοράνθρακες για ερμητικά σφραγισμένες συσκευές εμφύτευσης στο ανθρώπινο σώμα προοριζομένων για τη χορήγηση καθορισμένων δόσεων φαρμάκων, τα (οι) οποία(-οι), δυνάμει του άρθρου 4 παράγραφος 1, μπορούν να τύχουν προσωρινής αδείας σύμφωνα με τη διαδικασία που ορίζεται στο άρθρο 18 παράγραφος 2.

Απαγορεύεται η εξαγωγή μεθυλοβρωμιδίου σε οιοδήποτε κράτος που δεν αποτελεί μέρος στο πρωτόκολλο.

Βάσει του άρθρου 11 παράγραφος 3, η εξαγωγή υδροχλωροφθορανθράκων σε οιοδήποτε κράτος που δεν αποτελεί μέρος στο πρωτόκολλο απαγορεύεται από 1ης Ιανουαρίου 2004.

Το άρθρο 12 του κανονισμού ΕΚ αριθ. 2037/2000 απαιτεί άδειες εξαγωγής για τις ουσίες που είναι εγγεγραμμένες στις ομάδες I έως VIII παραρτήματος I της παρούσας κοινοποίησης (βλέπε επίσης το παράρτημα I του κανονισμού). Οι εν λόγω άδειες εξαγωγής πρέπει να εκδίδονται από την Επιτροπή, αφού προηγηθεί έλεγχος της συμμόρφωσης με το άρθρο 11 του κανονισμού.

Για τους σκοπούς του κανονισμού, οι ποσότητες μετρούνται σε χιλιόγραμμα ΔΚΟ (ODP kilograms) προκειμένου να απηχούν το δυναμικό καταστροφής του όζοντος που χαρακτηρίζει την ουσία(2).

Οι επιχειρήσεις που επιθυμούν να εξαγάγουν ελεγχόμενες ουσίες εγγεγραμμένες στις ομάδες I έως VII του παραρτήματος Ι της παρούσας κοινοποίησης για την δωδεκάμηνη περίοδο από 1ης Ιανουαρίου 2002 έως 31 Δεκεμβρίου 2002, καλούνται να υποβάλουν αίτηση στην Επιτροπή για αριθμό αδείας εξαγωγής (ΑΑΕ) (Export Authorisation Number - EAN), κατά προτίμησιν εντός ενός μηνός από τη δημοσίευση της παρούσας κοινοποίησης. Οι επιχειρήσεις καλούνται να συμπληρώσουν και να υποβάλουν το (τα) σχετικό(-ά) έντυπο(-α) ανάλογα με την (τις) προς εξαγωγήν ουσία(-ες) στην ιστοσελίδα http://europa.eu.int/comm/environment/ods/index.htm της ιστοθέσης Europa στο Ίντερνετ. Μια επιχείρηση που δεν έχει πρόσβαση στο Ίντερνετ μπορεί να απευθύνει την αίτησή της ταχυδρομικώς στην ακόλουθη διεύθυνση: Κα Sabine Cardinal Ozone Layer Protection Ευρωπαϊκή Επιτροπή Γενική Διεύθυνση Περιβάλλοντος

Μονάδα ENV.E.1 - Climate change

Rue de la Loi/Wetstraat 200 Β - 1049 Βρυξέλλες.

Για περαιτέρω πληροφορίες μπορείτε να απευθυνθείτε μέσω φαξ στον αριθμό (32-2) 299 87 64 ή με ηλεκτρονικό ταχυδρομείο (email) στη διεύθυνση: sabine.cardinal@cec.eu.int

Αντίγραφο της αίτησης πρέπει επίσης να αποσταλεί στην αρμόδια αρχή του κράτους μέλους (βλέπε) παράρτημα II).

Ο αριθμός αδείας εξαγωγής (ΑΑΕ) χορηγείται και ο αιτών ενημερώνεται, εφόσον η αίτηση πληροί τα κριτήρια επιλεξιμότητας για αριθμό αδείας εξαγωγής. Οι επιχειρήσεις δύνανται να εξαγάγουν τις ελεγχόμενες ουσίες που είναι εγγεραμμένες στο παράρτημα I της παρούσας κοινοποίησης κατά τη διάρκεια του 2002 μόνον εφόσον διαθέτουν αριθμό αδείας εξαγωγής (ΑΑΕ) που έχει χορηγήσει η Επιτροπή. Η Επιτροπή επιφυλάσσεται του δικαιώματός της να μην εγκρίνει αιτήσεις όταν οι παρεχόμενες πληροφορίες δεν την έχουν ικανοποιήσει.

(1) ΕΕ L 244 της 29.9.2000, σ. 1, όπως τροποποιήθηκε από τον κανονισμό (ΕΚ) αριθ. 2038/2000 (ΕΕ L 244 της 29.9.2000, σ. 25) και τον κανονισμό (ΕΚ) αριθ. 2039/2000 (ΕΕ L 244 της 29.9.2000, σ. 26).

(2) Για τα μείγματα: μόνο η ποσότητα των ελεγχόμενων ουσιών στο μείγμα πρέπει να περιλαμβάνεται στην ποσότητα ΔΚΟ (ODP). Το 1,1,1-τριχλωροαιθάνιο διατίθεται πάντα στην αγορά με σταθεροποιητές. Οι εξαγωγείς οφείλουν να προσδιορίζουν, από τον προμηθευτή τους, το επί τοις εκατό ποσοστό σταθεροποιητή που πρέπει να αφαιρείται πριν από τον υπολογισμό της ΔΚΟ (ODP) - σταθμισμένη ποσότητα.

ΠΑΡΑΡΤΗΜΑ Ι

Καλυπτόμενες ουσίες

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

BELGIQUE/BELGIË

Mr Roland Marijnissen Ministère de la Santé publique et de l'Environnement Département de l'Environnement 19, Boulevard Pacheco - boîte 7 B - 1010 Brussels

DANMARK

Mikkel Aaman Sorensen Miljøstyrelsen (EPA) Strandgade 29 DK - 1401 København K

DEUTSCHLAND

Mr Heinrich W. Kraus Federal Ministry for the Environment Dept JG 115 Bernkasteler Str. D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EC Department 17 Ameliedos Street GR - 115 23 Athens

ESPAÑA

Sr Ángel Rascón Ministerio de Medio Ambiente DG de Calidad y Evaluación Ambiental Pza. San Juan de la Cruz s/n

4a Planta - Despacho 4.60

E - 28071 Madrid

FRANCE

Mme Laurence Musset Ministère de l'Environnement DRPR/BSPC 20, avenue de Ségur F - 75302 Paris 07 SP

IRELAND

Ms Nuala McLoughlin

Inspector (Environment)

Dept of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

Mr Theo Weber Administration de l'Environnement 1 Rue Bender L - 1229 Luxembourg

NEDERLAND

Mrs ir. E.G. de Jeu Ministry of Environment, Physical Planning and Environment Postbus 30945 2500 GX Den Haag Netherlands

ÖSTERREICH

Mr Paul Krajnik Ministry of the Environment Chemical Department Stubenbastei 5 A - 1010 Wien

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

SUOMI/FINLAND

Mrs Eliisa Irpola Finnish Environment Institute Kesakatu 6 FIN - 00121 Helsinki

SVERIGE

Ms Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom